Werkers staak by Mercedes-BenzDuisende werkers van die Mercedes-Benz-aanleg in Oos Londen het met ŉ onwettige staking begin. Bestuur van die maatskappy beplan om die hof te nader as die nagenoeg 1 600 werkers nie teen die einde van Maandag opdaag vir werk nie, het die Daily Dispatch berig. Die werkers het Vrydag met die onwettige staking begin en alle bedrywighede by die aanleg tot ŉ stilstand gebring. Volgens die berig is dit die eerste keer in 24 jaar dat werkers van Mercedes-Benz staak. Die staking kom te midde van spanning oor die maatskappy se veelbesproke planne om sy logistieke afdeling uit te kontrakteer. Dit maatskappy sê egter dié planne is nog nie gefinaliseer nie. Sapa